**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 07 /08/2024**

 **Αριθ. Πρωτ. 15695**

**ΑΠΟΣΠΑΣΜΑ**

# Από το πρακτικό της αριθμ. 28ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **293**

**Έγκριση Τεχνικών Προδιαγραφών και τευχών της υπ' αριθμόν 7/2024 Μελέτης με τίτλο: *«*ΠΡΟΜΗΘΕΙΑ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΓΙΑ ΤΙΣ ΑΝΑΓΚΕΣ ΤΩΝ ΔΟΜΩΝ ΚΑΙ ΤΩΝ ΠΑΙΔΙΚΩΝ ΣΤΑΘΜΩΝ ΤΟΥ ΔΗΜΟΥ ΛΕΒΑΔΕΩΝ» και καθορισμός του τρόπου εκτέλεσης της προμήθειας.**

 Στη Λιβαδειά σήμερα 06η Αυγούστου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 15463/02-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Τουμαράς Βασίλειος

 3. Αγνιάδης Παναγιώτης Αν και είχε νόμιμα προσκληθεί

 4. Καλλιαντάσης Χρήστους

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το υπ΄αριθμ. 15297/01-08-2024 έγγραφο της Δ/νσης Κοινωνικής Προστασίας , Παιδείας & Δια Βίου Μάθησης του Δήμου Λεβαδέων στο οποίο αναφέρονται:

*΄Εχοντας υπόψη:*

* *Τις διατάξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/2018*
* *Τις διατάξεις του άρθρου 74Α παρ.1 του Ν.3852/2010 όπως αυτό τροποποιήθηκε από το άρθρο 9 του Ν.5056/2023 – Αρμοδιότητες Δημοτικής Επιτροπής.*
* *Την αριθμ.286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ: ΨΥ4ΧΟΡ10-ΣΟΠ ) Απόφαση του Γενικού Γραμματέα της Αποκεντρωμένης Διοίκησης Θεσσαλίας Στερεάς Ελλάδας.*
* *Τις διατάξεις του άρθρου 54 παρ. 7 και των άρθρων 27, 117, 118, 376, 377 του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ).*
* *Του άρθρου 206 του νόμου 4555/2018, σύμφωνα με το οποίο δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης Δημόσιας Σύμβασης έργου , προμήθειας ή γενικής υπηρεσίας.*

*Καθώς επίσης και*

*- Την υπ΄αρ. 7/2024 μελέτη που συνέταξε το Αυτοτελές Τμήμα Προγραμματισμού Πληροφορικής και Διαφάνειας με τον τίτλο: «Προμήθεια Μηχανογραφικού Εξοπλισμού για τις ανάγκες των δομών και των παιδικών σταθμών Δήμου Λεβαδέων και περιλαμβάνει αναλυτικά την προμήθεια του μηχανογραφικού εξοπλισμού συνολικού προϋπολογισμού :4.800,00 € άνευ Φ.Π.Α. (5.952,00 € με Φ.Π.Α. 24% ) .*

*Προτείνεται: στα μέλη της Δημοτικής Επιτροπής να αποφασίσουν για:*

*1.Την έγκριση των τεχνικών προδιαγραφών και των τευχών της υπ' αριθμ 7/2024 μελέτης που συνέταξε το Αυτοτελές Τμήμα Προγραμματισμού Πληροφορικής και Διαφάνειας με τίτλο: «Προμήθεια Μηχανογραφικού Εξοπλισμού για τις ανάγκες των δομών και των παιδικών σταθμών Δήμου Λεβαδέων» συνολικού προϋπολογισμού :4.800,00 € άνευ Φ.Π.Α. (5.952,00 € με Φ.Π.Α. 24% ) .*

*2.Την διεξαγωγή ανοιχτού διαγωνισμού κάτω των ορίων.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την με αριθμ. 7/2024 Μελέτη του Αυτοτελούς Τμήματος Προγραμματισμού Πληροφορικής και Διαφάνειας του Δήμου Λεβαδέων προϋπολογισμού 4.800,00 € άνευ Φ.Π.Α. (5.952,00 € με Φ.Π.Α. 24% ) *.*

-Την υπ αριθμ.πρωτ. 15297/01-08-2024 έγγραφο της Δ/νσης Κοινωνικής Προστασίας , Παιδείας & Δια Βίου Μάθησης του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

1.Εγκρίνει τις τεχνικές προδιαγραφές και τα τεύχη της αριθ. 7/2024 μελέτης που συνέταξε το Αυτοτελές Τμήμα Προγραμματισμού Πληροφορικής και Διαφάνειας με τίτλο: «Προμήθεια Μηχανογραφικού Εξοπλισμού για τις ανάγκες των δομών και των παιδικών σταθμών Δήμου Λεβαδέων» συνολικού προϋπολογισμού 5.952,00 € συμπεριλαμβανομένου Φ.Π.Α. 24% ,

η οποία και αποτελεί συνημμένο μέρος της παρούσας.

2.Εγκρίνει την διεξαγωγή ανοιχτού διαγωνισμού κάτω των ορίων.

.

. **Η παρούσα απόφαση πήρε αριθμό 293/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστους

4. Παπαβασιλείου Αικατερίνη

 6. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 07 -08-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ